CELEX: 32020R2086
Language: mt
Date: 2020-12-14 00:00:00
Title: Ir-Regolament ta’ Implimentazzjoni tal-Kummissjoni (UE) 2020/2086 tal-14 ta’ Diċembru 2020 li jemenda r-Regolament ta’ Implimentazzjoni (UE) 2020/532 fir-rigward ta’ deroga mir-Regolament ta’ Implimentazzjoni (UE) Nru 809/2014 għal verifiki permezz tal-monitoraġġ relatati mal-applikazzjoni għall-għajnuna għal skemi ta’ għajnuna relatati maż-żona u talbiet għal pagamenti għal miżuri ta’ appoġġ relatati maż-żona

15.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 423/48
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2020/2086
         tal-14 ta’ Diċembru 2020
         li jemenda r-Regolament ta’ Implimentazzjoni (UE) 2020/532 fir-rigward ta’ deroga mir-Regolament ta’ Implimentazzjoni (UE) Nru 809/2014 għal verifiki permezz tal-monitoraġġ relatati mal-applikazzjoni għall-għajnuna għal skemi ta’ għajnuna relatati maż-żona u talbiet għal pagamenti għal miżuri ta’ appoġġ relatati maż-żona
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b’mod partikolari l-punti (a) u (b) tal-ewwel subparagrafu tal-Artikolu 62(2) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2020/532 (2) fih ċerti derogi, fost l-oħrajn, mir-Regolament ta’ Implimentazzjoni tal-Kummissjoni (UE) Nru 809/2014 (3) fir-rigward ta’ ċerti verifiki amministrattivi u fuq il-post applikabbli fi ħdan il-politika agrikola komuni.
                  
               
                     (2)
                  
                  
                     Ċerti elementi ta’ verifiki permezz tal-monitoraġġ implimentati skont l-Artikolu 40a tar-Regolament ta’ Implimentazzjoni (UE) Nru 809/2014 jeħtieġu żjarat fuq il-post. Madankollu, minħabba r-restrizzjonijiet fuq il-moviment li ddaħħlu fis-seħħ biex tiġi indirizzata l-pandemija tal-COVID-19, jista’ jkun li fis-sena 2020 l-Istati Membri mhux se jkunu f’pożizzjoni li jwettqu dawk il-kontrolli kif meħtieġ minn dak l-Artikolu. Għaldaqstant huwa xieraq li tiġi prevista deroga minn ċerti dispożizzjonijiet ta’ dak l-Artikolu.
                  
               
                     (3)
                  
                  
                     Għalhekk, jenħtieġ li r-Regolament ta’ Implimentazzjoni (UE) 2020/532 jiġi emendat skont dan.
                  
               
                     (4)
                  
                  
                     Billi dan ir-Regolament jipprevedi deroga addizzjonali mir-Regolament ta’ Implimentazzjoni (UE) Nru 809/2014 fir-rigward tas-sena tat-talba 2020 minħabba l-pandemija tal-COVID-19, jenħtieġ li jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea u li japplika b’mod retroattiv mill-istess data bħar-Regolament ta’ Implimentazzjoni (UE) 2020/532.
                  
               
                     (5)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat għall-Pagamenti Diretti u tal-Kumitat għall-Iżvilupp Rurali,
                  
               ADOTTAT DAN IR-REGOLAMENT:
         
            Artikolu 1
            Fir-Regolament ta’ Implimentazzjoni (UE) 2020/532 jiddaħħal l-Artikolu 4a li ġej:
            
               
                  “Artikolu 4a
                  B’deroga mill-ewwel sentenza tal-punt (c) tal-ewwel subparagrafu tal-Artikolu 40a(1) u l-punt (b) tal-Artikolu 40a(2) tar-Regolament ta’ Implimentazzjoni (UE) Nru 809/2014, meta l-Istati Membri ma jkunux f’pożizzjoni li jwettqu l-verifiki kollha li jeħtieġu spezzjonijiet fuq il-post minħabba l-miżuri li ddaħħlu fis-seħħ biex tiġi indirizzata l-pandemija tal-COVID-19, għandu japplika dan li ġej fir-rigward tas-sena tat-talba 2020:
                  
                              (a)
                           
                           
                              il-kontrolli rilevanti relatati mal-kriterji ta’ eliġibbiltà, l-impenji u obbligi oħra għandhom jitwettqu għal mill-inqas 3 % tal-benefiċjarji kkonċernati;
                           
                        
                              (b)
                           
                           
                              il-verifiki tal-kontenut tat-tetraidrokannabinol fil-qanneb għandhom isiru għal mill-inqas 10 % taż-żona.”
                           
                        
            
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-20 ta’ April 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 549.
         
            (2)  Ir-Regolament ta’ Implimentazzjoni tal-Kummissjoni (UE) 2020/532 tas-16 ta’ April 2020 li fir-rigward tas-sena 2020 jidderoga mir-Regolamenti ta’ Implimentazzjoni (UE) Nru 809/2014, (UE) Nru 180/2014, (UE) Nru 181/2014, (UE) 2017/892, (UE) 2016/1150, (UE) 2018/274, (UE) 2017/39, (UE) 2015/1368 u (UE) 2016/1240 fir-rigward ta’ ċerti verifiki amministrattivi u fuq il-post applikabbli permezz tal-Politika Agrikola Komuni (ĠU L 119, 17.4.2020, p. 3).
         
            (3)  Ir-Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU L 227, 31.7.2014, p. 69).